
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1264 

9 Σεπτεμβρίου 2005 


ΑΠΟΦΑΣΕΙ Σ 

Αριθ. 54890 

Καθορισμός δικαιολογητικών και τρόπου πληρωμής των 
οικονομικών ενισχύσεων που προβλέπονται στην υπ’ 
αριθμ. 54876/22.8.2005 (ΦΕΚ/1202 Β730.8.2005) κοινή 
υπουργική απόφαση των Υπουργών Οικονομίας και 
Οικονομικών και Αγροτικής Ανάπτυξης και Τροφίμων 
στις Ομάδες Παραγωγών (Ο.Π.) και τις Ενώσεις αυτών 
που προβλέπονται από τον Καν. (Ε.Κ.) 952/1997, πρώ¬ 
ην Καν. (Ε.Ο.Κ.) 1360/1978. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) Του ν. 1558/1985 «Κυβέρνηση και Κυβερνητικά Όρ¬ 
γανα». 

β) Του ν.δ. 131/5.11.1974 «Οικονομικές ενισχύσεις στη 
γεωργική, κτηνοτροφική, δασική και αλιευτική παραγω¬ 
γή», όπως τροποποιήθηκε με το ν. 1409/1983 και τον ν. 
2512/1997, άρθρο 11. 

γ) Του ν. 2362/1995 «Κώδικας Δημοσίου Λογιστικού». 

2) Τον Κανονισμό (Ε.Κ.) 952/97 του Συμβουλίου Περί 
Ομάδων Παραγωγών και των Ενώσεων αυτών, πρώην 
Καν. (Ε.Ο.Κ.) 1360/1978, όπως τροποποιήθηκε και συ¬ 
μπληρώθηκε μεταγενέστερα. 

3) Τους κανονισμούς (Ε.Ο.Κ.) 2083/1980 και 1616/1982 
της Επιτροπής «περί λεπτομερειών εφαρμογής σχετικά 
με την οικονομική δραστηριότητα των Ομάδων παραγω¬ 
γών και των Ενώσεων αυτών». 

4) Τον Κανονισμό (Ε.Ο.Κ.) 2084/1980 της Επιτροπής 
«περί των πραγματικών εξόδων συστάσεως και διοικητι¬ 
κής λειτουργίας των Ομάδων Παραγωγών και των Ενώ¬ 
σεων αυτών». 

5) Την υπ’ αριθμ. 40010/22.5.2003 κοινή απόφαση των 
Υπουργών Οικονομίας και Οικονομικών, Εσωτερικών Δη¬ 
μόσιας Διοίκησης και Αποκέντρωσης και Αγροτικής Ανά¬ 
πτυξης & Τροφίμων «Πιστοποιήσεις - παραλαβές έργων 
των Ομάδων Παραγωγώντου Καν. (Ε.Κ.) 952/1997 από τις 
αρμόδιες Διευθύνσεις Αγροτικής Ανάπτυξης - Γεωργίας 
των Νομαρχιακών Αυτοδιοικήσεων». 

6) Την υπ’ αριθμ. 54876/22.8.2005 (ΦΕΚ 1202 Β'/ 
30.8.2005) κοινή απόφαση των Υπουργών Οικονομίας και 


Οικονομικών και Αγροτικής Ανάπτυξης και Τροφίμων για 
τις οικονομικές ενισχύσεις στις Ομάδες Παραγωγών και 
τις Ενώσεις αυτών του Καν. (Ε.Κ.) 952/1997. 

7) Την υπ’ αριθμ. 14650/ΔΙΟ Ε85/17.3.2004 (ΦΕΚ519/Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών «Ανάθεση αρμοδιοτήτων 
στους Υφυπουργούς Οικονομίας και Οικονομικών». 

8) Την υπ’ αριθμ. Υ 132/11.10.2004 (ΦΕΚ 1533 Β'/ 
14.10.2004) απόφαση του Πρωθυπουργού και του Υπουρ¬ 
γού Αγροτικής Ανάπτυξης και Τροφίμων «Ανάθεση αρμο¬ 
διοτήτων στον Υφυπουργό Αγροτικής Ανάπτυξης και Τρο¬ 
φίμων Αλεξ. Κοντό», αποφασίζουμε: 

Καθορίζουμε τα δικαιολογητικά, τοντρόπο πληρωμής και 
τις λοιπές διαδικασίες πληρωμής των οικονομικών ενισχύ¬ 
σεων που προβλέπονται στην υπ’ αριθμ. 54876/22.8.2005 
(ΦΕΚ/1202 Β730.8.2005) κοινή υπουργική απόφαση για τις 
Ομάδες Παραγωγών και τις Ενώσεις αυτών του Καν. (Ε.Κ.) 
952/1997, πρώην Καν. (Ε.Ο.Κ.) 1360/78, ως εξής: 

Α) ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

1) Αίτηση της ενδιαφερόμενης Ο.Π., που συντάσσεται 
σύμφωνα με το υπόδειγμα 1 της παρούσας απόφασης και 
υποβάλλεται στην οικεία Διεύθυνση Αγροτικής Ανάπτυ¬ 
ξης - Γ εωργίαςτων Ν.Α. αμέσως μετά τη συμπλήρωση του 
πρώτου, δεύτερου, τρίτου, τετάρτου και πέμπτου έτους 
από την ημερομηνία αναγνώρισής της, για να λάβει το 
αντίστοιχο για κάθε έτος προβλεπόμενο από τον Καν. 
(Ε.Κ.) 952/1997 ποσό ενίσχυσης και συνοδεύεται από τα 
ακόλουθα δικαιολογητικά: 

α) Κατάσταση πραγματοποιηθέντων εξόδων συστάσεως 
και διοικητικής λειτουργίας, που συντάσσεται σύμφωνα με 
το υπόδειγμα 2της παρούσας. Σ' αυτή θα αναγράφονται κα¬ 
τά κατηγορίες τα έξοδα, όπως αυτά εμφανίζονται στον Καν. 
(Ε.Ο.Κ.) 2084/1980. Θα συμπεριλαμβάνονται άλατα έξοδα 
που έγιναν κατάτη διάρκεια των αντιστοίχων ετών παραγω¬ 
γής και διάθεσης στην αγορά του προϊόντος ή των προϊό¬ 
ντων, για τα οποία αναγνωρίσθηκε η Ο. Π. 

Τα έξοδα σχετικά με τις προπαρασκευαστικές εργασίες 
για τη σύσταση της Ο. Π. καθώς και τα έξοδα σχετικά με τη 
σύνταξη της συστατικής πράξης κ.λπ. περιλαμβάνονται 
στην κατάσταση του πρώτου έτους. 

Επί πλέον για κάθε κατηγορία εξόδων θα επισυνάπτεται 
κατάσταση που θα εμφανίζονται αναλυτικά όλα τα στοι¬ 
χεία αυτής. 

β) Κατάσταση παραγωγής του προϊόντος ή των προϊό¬ 
ντων που διατέθηκαν στην αγορά από την Ο.Π., κατά το 
έτος για το οποίο ζητείται η αντίστοιχη οικονομική ενί¬ 
σχυση, σύμφωνα με το υπόδειγμα 3 της παρούσας από¬ 
φασης. 

2) Κατάσταση πληρωμής της οικονομικής ενίσχυσης, 
που συντάσσεται από τη Διεύθυνση Αγροτικής Ανάπτυ- 
ξης-Γεωργίας της Ν.Α., σύμφωνα με το υπόδειγμα 4 της 
παρούσας. 

Β) ΛΟΙΠΕΣ ΔΙΑΔΙΚΑΣΙΕΣ - ΠΙΣΤΩΣΕΙΣ - ΤΡΟΠΟΣ ΠΛΗ¬ 
ΡΩΜΗΣ 

1) Οι Διευθύνσεις Αγροτικής Ανάπτυξης - Γεωργίας των 
Ν.Α., αφού προβούν στους απαραίτητους ελέγχους και 
κάνουν αποδεκτή την αίτηση, υπογράφοντας τη σχετική 
βεβαίωση πιστοποίησης - παραλαβής του σχεδίου δρά¬ 
σης της Ο.Π. ή Ε.Ο.Π. που προβλέπεται στην υπ’ αριθμ. 
40010/22.5.2003 κοινή υπουργική απόφαση, διαβιβάζουν 
πλήρεις τους σχετικούς φακέλους εις διπλούν στη Διεύ¬ 
θυνση Αγροτικού Συνεργατισμού και Ομαδικών Δραστη¬ 
ριοτήτων του Υπουργείου Αγροτικής Ανάπτυξης και Τρο¬ 
φίμων, εντόςτριμήνου απότηνημερομηνία υποβολήςτης 
αίτησης της ενδιαφερόμενης Ο.Π. 

2) Η σχετική δαπάνη θα βαρύνει τις πιστώσεις του Προ¬ 
γράμματος Δημοσίων Επενδύσεων (Π.Δ.Ε.), Σ.Α.Ε. 082/3. 
Στις πραγματοποιούμενες δαπάνες η Ε.Ε. συμμετέχει δια 
του Ευρωπαϊκού Γεωργικού Ταμείου Προσανατολισμού 
και Εγγυήσεων κατά ποσοστό 69,3% απολογιστικά. Το 
εναπομένον υπόλοιπο 30,7%, αποτελεί την εθνική μας 
συμμετοχή. 

3) Η πληρωμή των οικονομικών ενισχύσεων στις ενδια- 
φερόμενες Ο.Π. ή στις Ενώσεις αυτών θα γίνεται μέσω 
των υπολόγων των Περιφερειών, στους οποίους θα δίδε¬ 
ται σχετική εντολή πληρωμής από τη Διεύθυνση Οικονο¬ 
μική της Κεντρικής Υπηρεσίαςτου Υπουργείου Αγροτικής 
Ανάπτυξης και Τροφίμων. 

Γ) ΓΕΝΙΚΑ 

1) Η οικονομική ενίσχυση, που προβλέπεται από τον 
Καν. (Ε.Κ.) 952/97, πρώην Καν. (Ε.Ο.Κ.) 1360/1978 όπως 
τροποποιήθηκε με τον Καν. (Ε.Ο.Κ.) 1760/1987, χορηγεί¬ 
ται στις Ο.Π. κατά την συμπλήρωση του πρώτου, δεύτε¬ 
ρου, τρίτου, τέταρτου και πέμπτου έτους από την ημερο¬ 
μηνία αναγνώρισής τους και αφού προηγουμένως υπο¬ 
βληθούν για κάθε συμπληρούμενο, κατά τα παραπάνω, 
έτος στην οικεία Διεύθυνση Αγροτικής Ανάπτυξης - Γε¬ 
ωργίας των Ν.Α. για έλεγχο και συμπλήρωση τα δικαιολο- 
γητικά που καθορίζονται στην παράγραφο (Α) της πα¬ 
ρούσας. 

2) Το ποσό της ενίσχυσης είναι ίσο με το 5%, 5%, 4%, 
3%, 2% επί της αξίας των προϊόντων που τίθενται στην 
αγορά αντίστοιχα στα υπόψη έτη, που δεν μπορεί να ξε- 
περάσει για τα παραπάνω έτη τα πραγματικά έξοδα ίδρυ¬ 
σης - σύστασης και διοικητικής λειτουργίας της σχετικής 


ομάδας, όπως αυτά προσδιορίζονται από τις διατάξεις 
του Κανονισμού (Ε.Ο.Κ.) 2084/1980. Η ελάχιστη διάρκεια 
λειτουργίας των Ο.Π., που ενισχύονται με το πενταετές 
σύστημα δεν μπορεί να είναι μικρότερη των 10 ετών από 
την ημερομηνία αναγνώρισής τους. 

3) Η Ο.Π. υποχρεούται - σύμφωνα με τον Καν. (Ε.Ε.) 
1260/1999 - να φυλάσσει μέχρι τρία (3) χρόνια μετά την 
πληρωμή από την Ε.Ε. του τελικού υπολοίπου του προ¬ 
γράμματος, τους φακέλους με τα δικαιολογητικά, με τα 
οποία αποδεικνύονται τα πραγματοποιηθέντα έξοδα που 
εμφανίζονται στις παραπάνω καταστάσεις και να θέτει 
αυτά στη διάθεση των Εθνικών και Κοινοτικών οργάνων 
όταν ζητηθούν. 

ΟιΟ.Π.ή Ε.Ο.Π., οι οποίες διαλύονται πριν από τον προ- 
βλεπόμενο ελάχιστο χρόνο δράσης, υποχρεούνται στην 
έντοκη επιστροφή των οικονομικών ενισχύσεων που έλα¬ 
βαν. 

4) Κάθε Ο.Π. ή Ε.Ο.Π. υποχρεούται να τηρεί τα λογιστι¬ 
κά στοιχεία που καθορίζονται με την 40000/28.2.2003 
υπουργική απόφαση και από τα οποία θα εξακριβώνεται 
κάθε χρόνο από σχετικό έλεγχο που θα διενεργείται από 
εκπροσώπους της Διεύθυνσης Αγροτικής Ανάπτυξης - 
Γεωργίας των Ν.Α., η επαρκής οικονομική δραστηριότη¬ 
τα αυτών. 

Η σχετική έκθεση ελέγχου θα επισυνάπτεται στο φάκε¬ 
λο της Ο.Π. 

5) Οι οικονομικές ενισχύσεις χορηγούνται στην Ο.Π. ή 
Ε.Ο.Π. που αναγνωρίσθηκαν για τα προϊόντα για τα οποία 
υπάρχει παραγωγή στη χώρα μας και που προβλέπονται 
στον Καν. (Ε.Κ.) 952/1997. 

6) Σε περίπτωση μητηρήσεωςαπό μέρουςτωνΟ.Π.των 
διατάξεωντου άρθρου 6του Καν. (Ε.Κ.) 952/1997, διακό¬ 
πτεται η παραπέρα χορήγηση της οικονομικής ενίσχυσης 
και επανεισπράττονται τα τυχόν χορηγηθέντα μέχρι της 
ημερομηνίας αυτής ποσά. 

7) Η απόφαση αυτή εφαρμόζεται για όλα τα έργα (σχέ¬ 
δια δράσης) των Ομάδων Παραγωγών, που έχουν διαβι¬ 
βαστεί στη Διεύθυνση Αγροτικού Συνεργατισμού και 
Ομαδικών Δραστηριοτήτων της Κεντρικής Υπηρεσίας 
του Υπουργείου Αγροτικής Ανάπτυξης και Τροφίμων και 
δεν έχουν ακόμα αποπληρωθεί, όπως επίσης και για όσα 
έργα πρόκειται να διαβιβασθούν. 

Προσαρτημένα: 

Τα προσαρτημένα στην παρούσα απόφαση υποδείγμα¬ 
τα αποτελούν αναπόσπαστο μέρος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΑΛΕΞ. ΚΟΝΤΟΣ 

ΥΠΟΔΕΙΓΜΑ 1 

ΑΙΤΗΣΗ ΠΡΟΣ: 


Της.(1). 

που αναγνωρίσθηκε σύμφωνα με τις 
διατάξεις του Π.Δ. 614/81 & του Π.Δ. 
36/86 «Περί χορήγησης της 
οικονομικής ενίσχυσης εκκίνησης του 

.(2). έτους από 

την ημερομηνία αναγνώρισής μας» 


Γην Νομαρχία. 

Διεύθυνση Αγροτικής Ανάπτυξης - Γεωργίας 

1) Σας παρακαλούμε όπως καταβάλετε την 

οικονομική ενίσχυση του.(2). 

από της ημερομηνίας αναγνωρίσεως μας (από την 
Υπηρεσία) που προβλέπεται από τον Καν. (Ε Κ.) 
952/97, πρώην Καν. (Ε.Ο.Κ.) 1360/78. 


«Τόπος - Ημερομηνία» 

2) Διαβάσαμε τους παρακάτω όρους και 
προϋποθέσεις με βάση τους οποίους χορηγείται η 
Ρ) Παραπάνω ενίσχυση, τους οποίους και 

αποδεχόμαστε ανεπιφύλακτα. 


3) Συνημμένα σας υποβάλλουμε τα ακόλουθα 
δικαιολογητικά: 


Η Ομάδα Παραγωγών (Ο.Π.) 


(1) Αναγράφεται η επωνυμία της Ο.Π. 

(2) Αναγράφεται το έτος για το οποίο ζητείται η οικονομική ενίσχυση. 

(3) Αναγράφεται η έδρα της Ο.Π. 

ΛΟίΠΑ ΣΤΟΙΧΕΙΑ ΤΗΣ Ο.Π. 

1) Απόφαση και ημερομηνία αναγνώρισης. 

2) Αριθμός μελών. 

3) Ετήσιος όγκος παραγωγής ή ετήσιος κύκλος εργασιών ανά προϊόν κατά την έννοια του 

κανονισμού (Ε.Ο.Κ.) αριθμ. 2083/80 όπως τροποποιήθηκε και 
ισχύει. 

4) Ακριβής Διεύθυνση της έδρας της Ο.Π. 

ΟΡΟΙ ΚΑΙ ΠΡΟΫΠΟΘΕΣΕΙΣ ΧΟΡΗΓΗΣΗΣ ΤΗΣ ΟΙΚΟΝΟΜΙΚΗΣ ΕΝΙΣΧΥΣΗΣ 


1) Η οικονομική ενίσχυση που προβλέπεται από τον Καν. (Ε.Κ.) 952/97, πρώην Καν. 
(Ε.Ο.Κ.) 1360/78, χορηγείται στις αναγνωρισμένες, κατά τις διατάξεις του Π.Δ. 
614/1981 και Π.Δ. 36/86, Ομάδες Παραγωγών. 

2) Η εν λόγω οικονομική ενίσχυση καταβάλλεται τμηματικά για το πρώτο, δεύτερο, τρίτο, 
τέταρτο και πέμπτο έτος από της ημερομηνίας της ειδικής αναγνωρίσεως της Ο.Π. σε 
ποσό ίσο με το 5%, 4%, 3%, 2% επί της αξίας παραγωγής που διατέθηκε στην αγορά 
αντίστοιχα στα υπόψη έτη, που δεν μπορεί όμως σε καμιά περίπτωση να ξεπεράσει για 
τα παραπάνω έτη τα πραγματικά έξοδα συστάσεως και διοικητικής λειτουργίας, όπως 
αυτά προσδιορίζονται από τις διατάξεις του Καν. (Ε.Ο.Κ.) 2084/80. 

3) Επί των πραγματοποιούμενων από το Ελληνικό Δημόσιο για τον παραπάνω σκοπό 
δαπανών, συμμετέχει η Ευρωπαϊκή Ένωση κατά 69,3% που αποδίδονται απολογιστικά 
από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα 
Προσανατολισμού το επόμενο από της πραγματοποίησης της δαπάνης έτος. 

4) Κάθε Ομάδα Παραγωγών υπόχρεούται να τηρεί τα λογιστικά στοιχεία που 

* 

καθορίζονται με την 40000/28-2-03 απόφαση του κ. Υφυπουργού Γεωργίας και από τα 
οποία θα εξακριβώνεται κάθε χρόνο από σχετικό έλεγχο που θα διενεργείται από 
εκπροσώπους της οικείας Διεύθυνσης Αγροτικής Ανάπτυξης - Γεωργίας, η τήρηση των 
κανόνων του Καν. (Ε.Κ.) 952/97. 

5) Η Ο.Π. υποχρεούται να φυλάσσει τα λογιστικά στοιχεία που τηρεί σύμφωνα με την 
μνημονευθείσα παραπάνω απόφαση, καθώς επίσης υποχρεούται - σύμφωνα με τον 
Καν. (Ε.Ε.) 1260/99 - να φυλάσσει μέχρι τρία (3) χρόνια μετά την πληρωμή από την 
Ε.Ε. του τελικού υπολοίπου του προγράμματος, τους φακέλους με τα δικαιολογητικά. 










ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17581 


με τα οποία αποδεικνύονται τα πραγματοποιηθέντα έξοδα και να θέτει αυτά στη 
διάθεση των Εθνικών και Κοινοτικών οργάνων όταν ζητηθούν. 

6) Η Ο.Π. αποδέχεται ανεπιφύλακτα τη διενέργεια ελέγχου στα παραπάνω λογιστικά 
στοιχεία από τους εκπροσώπους της Διεύθυνσης Αγροτικής Ανάπτυξης - Γεωργίας των 
Νομαρχιακών Αυτοδιοικήσεων από την Κεντρική Επιτροπή Ελέγχου του Υπουργείου 
Αγροτικής Ανάπτυξης & Τροφίμων και από τα Όργανα Ελέγχου της Ε.Ε. 

7) Σε περίπτωση που δεν τηρηθούν τα παραπάνω τότε: 

■ Διακόπτεται η παραπέρα χορήγηση της οικονομικής ενίσχυσης. 

■ Επανεισπράττονται τα τυχόν χορηγηθέντα μέχρι της ημερομηνίας αυτής ποσά 
οικονομικής ενίσχυσης, σύμφωνα με τις διατάξεις του Ν.Δ. 358/74 «περί Κώδικος 
εισπράξεως Δη μ. Εσόδων». 




ΚΑΤΑΣΤΑΣΗ 

Παρανωνή€ του προϊόντος.(1).που διατέθηκε στην αγορά κατά το χρονικό διάστημα 

.(2).από την Ο.Π.(3). 

